સમય બદલાયા, સંજોગો બદવલાયા, પરિસ્થિતિના વહેણ બદલાયા..જે કમ્પ્યુટર એક સમયે એક રૂમ જેટલા બનતા હતા તે કમ્પ્યુટરના ફિચર હવે મોબાઇલમાં આવી ગયા અને જે મોબાઇલ એક સમયે લોકોનું સપનું હતું તે હવે દરેક વ્યક્તિના હાથમાં આવી ગયો! આ તો સમયની બલિહારી છે કે જગત એટલું આગળ વધી ગયું છે કે જે એક સમયે જ્યાં લોકોને ટેક્સી માટે રસ્તા પર કલાકો રાહ જોવી પડતી હતી. તે આંગળીના ટેળવે મોબાઇલથી રજિસ્ટ્રેશન કરતા જ્યારે મુસાફરને જરૂર હોય ત્યારે..તે સમયે અને તે સ્થ‌ળે પહોંચી જાય છે. આ વાત કેબ સુધી હતી ત્યાં સુધી તો લોકોને પણ સમજાઇ.. પણ ક્યારેય કોઇએ વિચાર્યું હતું જે રિક્ષા માટે લોકોને સ્થળથી દૂર સુધી ચાલતા જવું પડતું હતું અથવા તો કોઇ સગાને રિક્ષા બોલાવવા માટે મોકલવા પડતા હતા, હવે તે રિક્ષા પણ હવે તમે ઓનલાઇન બુક કરી મંંગાવી શકશો. આ ખાસ સેવાની શરૂઆત ‘ચલો જુગ્નુ સે’ના નામે કરવામાં આવી છે.